חיל הקשר והתקשוב

סיכת קצין קשר גדודי (קשר"ג)
סיכת בוגר קורס בבה"ד 7 באגף התקשוב (התקשובון)
חיל התקשוב (בעבר: חיל הקשר; בראשי תיבות: חי"ק) הוא חיל הקשר של צבא הגנה לישראל, חיל תחת פיקוד אגף התקשוב. החיל אחראי על כל תחום הקשר, המחשבים והתקשורת של כוחות היבשה בצה"ל. בראש החיל עומד "קצין הקשר והתקשוב הראשי" (קשר"ר) בדרגת תא"ל. מפקד החיל הנוכחי הוא תא"ל עומר כהן.

עם הקמת אגף התקשוב הוכפף אליו החיל, אך בשנת 2005, כחלק משינוי ארגוני נרחב במפקדת זרוע היבשה, הוכפפה אליה מפקדת החיל יחד עם חיל החימוש, חיל הלוגיסטיקה וחיל השלישות. במהלך שנת 2007 הוחלט להחזיר את החיל לאגף התקשוב, וההחלטה יושמה במהלך שנת 2008.

החיל איננו אחראי על תחום התקשוב בזרועות אחרות: חיל האוויר, חיל הים ואגף המודיעין, אך מכשיר מקצת מכוח האדם המשרת בתחומים המקבילים בזרועות אלו.

== היסטוריה ומורשת ==
=== 1937–1948: שירות הקשר ===

שירות הקשר ב"הגנה" הוקם ב־1937, וכבר באותה שנה נערך קורס אלחוטני מורס ראשון. אז פעלו בארץ ישראל, תחת המנדט הבריטי, 12 תחנות שידור מחתרתיות. ב־1938 יובאו ארצה 150 יוני דואר. ב־1939 הופעלה תחנת השידור הראשונה על ידי האצ"ל, וב־1940, זו של "ההגנה". כך ההגנה יצרה קשר אלחוטי עם ספינות המעפילים שהגיעו לארץ. קורס קציני הקשר הראשון נערך ב־1947, ובעת המצור על ירושלים הותקנו מכשירי קשר רדיו על משורייני הפלמ"ח שעלו לעיר. באפריל 1948 הועבר בית הספר לקשר משפיים לשייח' מוניס (אזור אוניברסיטת תל אביב של ימינו). כמו כן פעלה במסגרת החיל יחידת היונאים של חיל הקשר.

=== 1948–1956: מלחמת העצמאות ושנות ההקמה ===
לאחר הקמת מדינת ישראל והקמת צה"ל הוקם חיל הקשר ב־14 באוקטובר 1948 על בסיס שירות הקשר של ארגון "ההגנה", והשתמש באמצעי קשר שבאו מעודפי ציוד של צבאות שלחמו במלחמת העולם השנייה. במלחמת העצמאות בלטה תרומתם של יוני הדואר במבצע חורב, כשצה"ל התקדם במהירות לעומק השטח המצרי, ויחידותיו היו פרוסות על פני שטח נרחב ומרוחקות מהפיקוד העליון.

עם פרוץ הקרבות הוכשרו סוגים שונים של אנשי קשר כקשרים חטיבתיים, קשרי שריון, עובדי כתב סתר, קציני קשר וכיוצא בזה. עד אפריל 1948 הוכשרו 720 אנשי קשר, הוקמו 25 תחנות מורס חדשות ו-136 תחנות קבועות של אלחוט דיבור. כמו כן סופקו 320 מכשירים ניידים למערך ההגנה.
בסוף מלחמת העצמאות, ביולי 1949, היו לחיל הקשר 12 יחידות קשר חטיבתיות, 25 יחידות קשר גדודיות ו-4 יחידות קשר למפקדות ברמת חזית. בסוף ינואר 1948 נסע מפקד שירות הקשר לארצות הברית למסע רכש מזורז שמטרתו רכישת אלפי מכשירי קשר נייחים וניידים, טלפונים וחלקי חילוף, וכמויות גדולות של ציוד קשר מעודפי הצבא האמריקאי החלו להגיע.

ב־1960 זכה צוות קציני חי"ק בפרס ביטחון ישראל, על פיתוח הצפנה.

=== מלחמת ששת הימים ואחריה ===
אנדרטה ביהוד לחללי חיל הקשר והתקשוב
גלעד לזכר חללי החיל שהוקם ב[[יער חרובית בשנת 1979 והועבר לאתר ההנצחה לחללי חיל הקשר והתקשוב בשנת 2010]]
מאז מלחמת ששת הימים ולאורך מלחמת ההתשה חיל הקשר פרס את מערכותיו בגזרות שונות כך שיאפשרו שליטה בכל הרמות בצבא, החל מהמטכ"ל וכלה ברמות הנמוכות ביותר (גדודים, פלוגות, מחלקות). תחנות ממסר נבנו במרחבים השונים על פסגות ההרים במקומות שהייתה אליהם גישה מוגבלת. ביחידות הדרג המבצע נבנו מפקדות גדודים ופלוגות קשר (כמו גדוד קשר מטכ"ל). לפני המלחמה נערכו תרגילים שבהם נפרסו מערכות קשר חדשות. ברמת הגולן הוקמו שלושה בסיסי קשר קדמיים מרכזיים: בפסגת החרמון, בתל פארס בדרום, ובתל אביטל במרכז.

=== מלחמת יום הכיפורים ===
במהלך יום הלחימה הראשון ברמת הגולן נפל בידי הצבא הסורי בסיס הקשר במוצב החרמון. יום לאחר מכן נכבש גם האתר בתל פארס. עקב כך עיקר נטל השליטה על הכוחות ברמת הגולן נפל על צומת הקשר בתל אביטל, שעשה זאת תוך כדי אש ארטילריה מסיבית שהונחתה עליו. בנוסף פעלו צומתי קשר שהפעיל גדוד הקשר בפיקוד מפקד קשר פיקודי סגן-אלוף אברהם קיים, ומתקנים שכנו ממערב לירדן. במלחמת יום הכיפורים נהרגו 47 אנשי חיל הקשר ונפצעו 311.

אתר ההנצחה הראשי של חיל הקשר והתקשוב שוכן במרכז העיר יהוד שמאמצת את החיל והוא הוקם ב־1989. אנדרטה נוספת נמצאת ביער חרובית מצפון לכביש 383.

== תגי היחידה ==
<div style="text-align:center; float:center;">
<gallery widths="150" heights="150" perrow="4">
קובץ:IDF Heil haKesher-1948.svg|התג ההיסטורי של חיל הקשר, בין השנים 1948–1951
קובץ:IDF General Corps.svg|תג החיל הכללי, בין השנים 1951–1979
קובץ:Kesher Tag Old.svg|תג חיל הקשר בין השנים 1979–2005
קובץ:Mazi IDF Symbol.svg|תג מפקדת זרוע היבשה, בעת שהיה החיל כפוף אליה. בין השנים 2005–2008
קובץ:IDF Communications Corps.svg|תג יחידה עצמאי לחיל, בין השנים 2008–2018
קובץ:Computer Service Directorate.svg|תג אגף התקשוב וההגנה בסב"ר, אליו כפוף החיל החל משנת 2018
</gallery></div>

== תפקידי החיל ==
החיל אחראי על קביעת מדיניות התקשוב בזרוע היבשה של צה"ל, וכן על מתן מענה מבצעי וטכנולוגי לצורכי התקשוב השונים.

תפקידים נוספים:
* קביעת מדיניות בנושא צופן וביטחון, קביעת פקודות ביטחון מערכות מידע, ואכיפת פקודות אלה.
* ייצוג זרוע היבשה בפני גופים ממשלתיים ואזרחיים בנושאי תקשוב.

== מבנה החיל ==
* מחלקת אג"ם
* מחלקת התכנון, הארגון, הלוגיסטיקה והתקציבים
* מחלקת משאבי האנוש
* 25px בה"ד 7
*

ביחידות של זרוע היבשה משולבים גדודי תקשוב.

== הכשרה ==
ההכשרה בחיל מתבצעת בשני בתי ספר:
* בית הספר הארצי לתקשוב (בה"ד 7) – בסיס ההדרכה המרכזי של החיל, אשר היה ממוקם במחנה גדעונים, בסמוך למחנה צריפין. הבסיס, שהיה במקור בסיס קשר בריטי, מרכז את רוב ההכשרות בחיל וכן את ההשלמה החילית של צוערי התקשוב. בית הספר עבר לקריית ההדרכה \ מחנה שרון, הידוע בכינויו כ"עיר הבהדים" כחלק מהמעבר של צה"ל לנגב.
* בית הספר למקצועות המחשב (בסמ"ח) – כפוף למצפ"ן (בשנים 1997 עד 2013 היה כפוף לבה"ד 7), וממוקם בבאר שבע. בית הספר מרכז את הקורסים העוסקים בנושאים הקשורים למחשוב.

== שם החיל ==
עם הקמת החיל בצה"ל, הוא נקרא חיל הקשר. לאחר התווספות מערכות אלקטרוניות שתפקידן לאו דווקא קשר, שונה שם החיל לחיל הקשר והאלקטרוניקה ב־1961. עם העברת מערך המחשבים בצה"ל לאחריות החיל ב־1982, שונה שמו לחיל הקשר, האלקטרוניקה והמחשבים. ב־18 במאי 2004 הוחלט לקצר את שם החיל ולקרוא לו "חיל התקשוב"[http://www.idf.il/hebrew/organization/signals/atar/yomtik.html].

== קציני החיל הראשיים לדורותיהם ==
{| border=1 cellpadding=4 cellspacing=0
|- bgcolor="#0047AB"
|שם||תקופת כהונה כקשר"ר||הערות
|-
 |סא"ל יעקב ינאי || נובמבר 1945 – נובמבר 1949||
|-
|אל"ם יצחק אלמוג || נובמבר 1949 – אוגוסט 1954||
|-
|אל"ם אריאל עמיעד || אוגוסט 1954 – ספטמבר 1957||
|-
|אל"ם ישעיהו לביא|| ספטמבר 1957 – יוני 1962||
|-
|אל"ם זלמן שלו || יוני 1962 – אוגוסט 1966||
|-
| תא"ל משה גדרון || אוגוסט 1966 – אוגוסט 1972||לימים אלוף, ראש אכ"א
|-
| תא"ל שלמה ענבר || אוגוסט 1972 – אוקטובר 1975||לימים אלוף, נספח צה"ל בארצות הברית
|-
|תא"ל ישראל זמיר|| אוקטובר 1975 – אוגוסט 1979||
|-
| תא"ל צבי אמיד || אוגוסט 1979 – ספטמבר 1982||
|-
|תא"ל מרדכי בר דגן || ספטמבר 1982 – ספטמבר 1986||
|-
| תא"ל בני מידן || ספטמבר 1986 – מאי 1990||
|-
| תא"ל שלמה וקס|| מאי 1990 – ספטמבר 1993||
|-
| תא"ל אביהו דיסטלמן|| ספטמבר 1993 – ספטמבר 1996||
|-
| תא"ל הרצל הלאלי|| ספטמבר 1996 – יולי 1999||
|-
| תא"ל משה מרקוביץ|| יולי 1999 – אוגוסט 2002||
|-
| תא"ל ארנון זו-ארץ|| אוגוסט 2002 – ספטמבר 2005||
|-
| תא"ל שמוליק קינן || ספטמבר 2005 – ספטמבר 2008||
|-
| תא"ל נחום בסלו || ספטמבר 2008 – ספטמבר 2011||
|-
| תא"ל אייל זלינגר || ספטמבר 2011 – יולי 2015||
|-
| תא"ל נתנאל (נתי) כהן || יולי 2015 – 1 במאי 2018||
|-
| תא"ל יריב ניר || 1 במאי 2018 – 28 ביולי 2021||
|-
| תא"ל יוסי כראדי|| 28 ביולי 2021 – 7 באוגוסט 2024||
|-
|תא"ל עומר כהן
|7 באוגוסט 2024
|
|}

== ראו גם ==
* אתר ההנצחה לחללי חיל הקשר והתקשוב

== לקריאה נוספת ==
* [https://www.amutakesher.org.il/?CategoryID=326 ספרות ופרסומים להורדה], באתר "העמותה להנצחת חללי חיל הקשר והתקשוב"
* [https://www.amutakesher.org.il/?CategoryID=327&ArticleID=871 100 שנות קשר – אנשים פועלם ותרומתם], באתר ובהוצאת "העמותה להנצחת חללי חיל הקשר והתקשוב", ירושלים, התשפ"ב 2022
* דניאל רוזן, [https://www.amutakesher.org.il/_Uploads/dbsAttachedFiles/sinai(1).pdf תשתית הקשר הנייח בסיני – תשכ"ז–תשמ"ב (1982-1967)], באתר ובהוצאת "העמותה להנצחת חללי חיל הקשר והתקשוב", ירושלים, התשפ״ב 2021

== קישורים חיצוניים ==

* [https://www.idf.il/אתרים/חיל-הקשר-והתקשוב/ חיל הקשר והתקשוב], באתר צה"ל
* [http://www.amutakesher.org.il/ העמותה הנצחת חללי חיל הקשר והתקשוב]
* דניאל רוזן, מיכאל נגל, [http://amutakesher.org.il/_Uploads/dbsAttachedFiles/70years.pdf שבעים שנות חיל הקשר והתקשוב: מערכות, שיטות ואמצעים], העמותה להנצחת חללי חיל הקשר והתקשוב, 2018
* אל"ם (מיל). ד"ר יעקב בעל-שם, [http://amutakesher.org.il/_Uploads/dbsAttachedFiles/combinepdf.pdf קשרים לך, ירושלים במלחמת השחרור], (מבוא: אלוף (מיל). שלמה ענבר), הוצאת העמותה להנצחת חללי חיל הקשר והתקשוב, 2013
* [https://web.archive.org/web/20090615175929/http://dover.idf.il/IDF/News_Channels/bamahana/08/31/3104.htm ריאיון עם תא"ל שמוליק קינן עם פרישתו מתפקיד קשר"ר]
* 
* 
* [http://idfarchives.bloger.co.il/199297/ משירות הקשר ב"הגנה" עד חיל הקשר בצה"ל "מאוצרות ארכיון צה"ל ומעהב"ט-בלוג]
* עמוס מרון, [https://youtu.be/RUpX2gcb1po?t=393 מדוע יש כנפיים בסמל של חיל הקשר?] בערוץ כאן 11, אוקטובר 2018
* 

== הערות שוליים ==

*
קטגוריה:אגף התקשוב
קטגוריה:תקשורת מחשבים